b"\n_START_ARTICLE_\nConcert per a viol\xc3\xad (Brahms)\n_START_SECTION_\nSimilituds\n_START_PARAGRAPH_\nEls concerts per a viol\xc3\xad de Txaikovski, Brahms i Beethoven tenen certes coses en com\xc3\xba. Cadascun d'ells fou considerat pr\xc3\xa0cticament inexecutables quan era nou. Actualment cadascun d'ells forma part del repertori normal de pr\xc3\xa0cticament tot violinista. Tots tres s\xc3\xb3n en la tonalitat de re major._NEWLINE_El fet que aquests concerts estiguin en la mateixa tonalitat no \xc3\xa9s coincid\xc3\xa8ncia. Les quatre cordes del viol\xc3\xad estan afinades en les notes Sol, Re, La i Mi, respectivament. Aquestes s\xc3\xb3n les notes denominades notes obertes, el que significa que produeixen aquests sons sense que es posi el dit sobre la corda. Les cordes obertes s\xc3\xb3n f\xc3\xa0cils de tocar (el qual resulta \xc3\xbatil en el mitj\xc3\xa0 d'una figuraci\xc3\xb3 r\xc3\xa0pida) i t\xc3\xa9 un so ressonant. Aix\xc3\xad \xc3\xa9s que una tonalitat que inclogui aquestes notes obertes resulta \xc3\xbatil per a un concert de viol\xc3\xad. Aquesta tonalitat \xc3\xa9s Re major: les notes principals de Re major s\xc3\xb3n les cordes obertes del viol\xc3\xad._NEWLINE_La ra\xc3\xb3 de la dificultat d'aquests tres concerts \xc3\xa9s que cadascun dels compositors tenia una idea abstracta del virtuosisme del viol\xc3\xad m\xc3\xa9s que la visi\xc3\xb3 pr\xc3\xa0ctica d'un int\xc3\xa8rpret. Per tant, cadascun dels concerts cont\xc3\xa9 passatges tan diferents dels que qualsevol executant hagu\xc3\xa9s hagut d'executar amb anterioritat i que el port\xc3\xa0 a pensar molt i a molta pr\xc3\xa0ctica per arribar a dominar-los. En escriure m\xc3\xbasica dif\xc3\xadcil que, tanmateix, sonava b\xc3\xa9 en l'instrument, cadascun d'aquests compositors ampli\xc3\xa0 el marge del que era acceptat com a m\xc3\xbasica t\xc3\xadpica per a viol\xc3\xad.\n_START_SECTION_\nDedicat\xc3\xb2ria\n_START_PARAGRAPH_\nEl concert per a viol\xc3\xad est\xc3\xa0 dedicat a Joachim, malgrat del recel de Brahms respecte a les cr\xc3\xadtiques. Confi\xc3\xa0 a Joachim que escriv\xc3\xads la seva pr\xc3\xb2pia cadenza. (Violinistes posteriors han escrit cadenzes noves)."